भास्कर संवाददाता | भरतपुर
भास्कर संवाददाता | भरतपुर
अखिलविश्व गायत्री परिवार शांतिकुंज हरिद्वार के तत्वावधान में पावन प्रज्ञा पुराण कथा के तहत मंगल कलश यात्रा शहर के मुख्य बाजारों में से होकर निकाली गई, जो कि अभिनंदन मैरिज होम में पहुंची। कलश यात्रा का जगह-जगह पुष्प वर्षा कर स्वागत किया गया। किला स्थित गायत्री मंदिर से कलश यात्रा का शुभारंभ न्यायाधीश सतीश कौशिक, रमेश चंद पाराशर ने किया। कलश यात्रा में डॉ. दाऊदयाल गुप्ता प्रज्ञा पुराण को सिर पर धारण कर चल रहे थे।
कार्यक्रम स्थल पर पुस्तक मेले का आयोजन किया गया। मेले का शुभारंभ उद्योगपति कृष्ण कुमार अग्रवाल, प्रोफेसर आरके शर्मा एवं पूर्व सांसद पंडित रामकिशन ने किया। इस अवसर पर शांतिकुंज हरिद्वार के टोली नायक राम तपस्वी आचार्य ने कहा कि भारत में 33 कोटि देवताओं का निवास प्राचीन काल से उल्लेख है। लेकिन आज की परिस्थिति में मनुष्य के अंदर सद्विचार एवं सदगुणों का पतन होता जा रहा है। इसके कारण मनुष्य का जीवन बड़ा ही संकटग्रस्त है। इन समस्याओं का मूल कारण युग ऋषि पंडित श्रीराम शर्मा आचार्य की ओर से दुर्बुद्धि एवं दुष्चिंतन को बताया। इसका समाधान सदबुद्धि एवं सत् प्रवृति के द्वारा संभव है। इससे मनुष्य के विचारों में उत्कृष्टता तथा जीवन में सद्गुणों का विकास संभव है। उन्होंने कहा कि वैज्ञानिक प्रतिपादन युग ऋषि के द्वारा सरल, सुबोध शैली में वर्तमान समय के भागवत महापुराण जिसका नाम प्रज्ञा पुराण है, इसके श्रवण, मनन, चिंतन से मनुष्य के व्यक्तिगत, पारिवारिक, सामाजिक सभी समस्याओं का समाधान निश्चित है। इस मौके पर ललित प्रसाद सिंघल, देवेन्द्र अग्रवाल, चतुर्भुज शर्मा सहित बड़ी संख्या में श्रद्धालु मौजूद थे।
सुख-दुखके प्रदाता अपने कर्म: चैतन्यपुरी
कामां| तीर्थराजविमल कुंड स्थित हरिकृपा आश्रम पर भक्तों को सम्बोधित करते हुए स्वामी चैतन्यपुरी महाराज ने कहा कि सुख-दुख के प्रदाता ईश्वर नहीं अपितु हमारे अपने पूर्व संचित या वर्तमान के जाने-अनजाने में किए अच्छे या बुरे कर्म है। जान-बूझकर किये कर्मो की भांति ही अनजाने में हुए कर्मो के फल भोगने को भी हमें उसी प्रकार बाध्य होना पड़ता है अनजाने में किया अग्नि का स्पर्श हमें जलाता है, वैसे ही विषपान मृत्युकारक होता है।
npi_Deva npi_Deva hin_Deva hin_Deva hin_Deva hin_Deva